projecte-aina/catalan_government_crawling huggingface dataset:
El seminari celebrat a la Sala Betúlia va tractar també els aspectes més destacats de l'annex de la guia, destinat als menjadors escolars
L'ASPCAT va presentar a Badalona "L'alimentació saludable en l'etapa escolar.
2017 " i l'annex "Recomanacions per millorar la qualitat de les programacions de menús a l'escola".
L'acte es va fer conjuntament amb l'Ajuntament de Badalona, a la Sala Betúlia.
El regidor de Badalona Justa i Inclusiva, Francesc Ribot i Cuenca va obrir la sessió amb la Subdirectora de la Sub-Direcció Regional a Barcelona de l'ASPCAT, Cristina Pérez Carbí.
La presentació la va fer Gemma Salvador, dietista-nutricionista de l'ASPCAT, davant més de 90 persones de diferents àmbits: directors d'escola, representants d'AMPES, responsables de serveis de menjadors escolars i altres professionals relacionats amb els centres educatius i els serveis de cuina del Barcelonès Nord
Durant gairebé dues hores, Salvador va explicar als assistents les principals novetats de la Guia i al final de la sessió va respondre les preguntes que es van formular.
La guia, publicada inicialment el 2012, l'han revisat i consensuat 32 professionals de la salut i l'educació i s'adreça a famílies, escoles, associacions de mares i pares d'alumnes (AMPES) i als responsables de l'organització dels menjadors escolars.
Les principals novetats que recull estan basades en noves evidències i consensos sobre aspectes clau de l'alimentació infantil com la disminució d'aliments "poc saludables" com sucs, galetes, cereals d'esmorzar ensucrats i, en general, aliments altament processats i enriquits en sucres; la reducció de carns vermelles i processades.
També contempla l'increment de llegums i aliments integrals, el reforç per als làctics no ensucrats, la potenciació dels aliments estacionals i de proximitat i el respecte per la sensació de gana expressada per l'infant.
La importància dels àpats en família, la participació de l'infant en el procés alimentari, tant a casa com en el menjador escolar, i la conscienciació de la necessitat de reduir el malbaratament alimentari són altres aspectes que no deixa de banda.
La guia també recomana repartir els aliments dels infants en diversos àpats diaris, per exemple, uns cinc: tres de principals que serien l'esmorzar, el dinar i el sopar, i dos de complementaris: un a mig matí i un altre, el berenar, a mitja tarda.
Aquesta guia forma part de les diferents actuacions incloses en la estratègia PAAS, i s'emmarca en el programa de revisió de menús escolars, juntament amb altres documents i protocols sobre l'alimentació infantil, disponibles tots ells a Canal Salut.
Pla integral per a la promoció de la salut mitjançant l'activitat física i l'alimentació saludable
Certifica l'oferta del servei de restauració del centre com a saludable, variada i basada en la dieta mediterrània
L'Hospital d'Igualada, del Consorci Sanitari de l'Anoia, ha tornat a rebre el certificat Amed, que l'acredita com a establiment amb un servei de restauració que ofereix als clients una varietat de plats cuinats basats en la dieta mediterrània, tant pel que fa als ingredients com a l'elaboració dels plats.
L'Hospital, que ha passat uns mesos sense servei de restauració, ha canviat la concessió de la gestió de la cuina i ha dut a terme obres de millora de les instal·lacions.
Aquesta intervenció ha permès que la cafeteria-menjador torni a obrir les portes al públic i als professionals que hi treballen.
Elisabet Vives, de l'Agència de Salut Pública de Catalunya, va fer l'entrega de l'acreditació Amed el passat dilluns 23 d'abril.
A l'acte de lliurament hi havia representants de l'Hospital d'Igualada i d'ARCASA, l'empresa gestora de la cuina de l'Hospital.
L'objectiu de l'acreditació Amed és promoure la salut a través de la millora de l'oferta, la identificació i la visibilització d'establiments de restauració que donen valor a l'alimentació mediterrània.
Tots els hospitals de la Catalunya Central actualment disposen d'aquesta acreditació.
Juntament amb l'acreditació, es lliuren uns adhesius identificatius i uns tríptics, que informen els clients de les garanties que ofereixen els establiments Amed quant a menjar bé i sa, fora de casa.
Segons les darreres dades disponibles, corresponents a l'any 2017, el 95% dels nadons de Catalunya estaven vacunats seguint el calendari de vacunacions sistemàtiques.
Gràcies a la sistematització de la vacunació i a la consciència de tothom, actualment són molt poques les persones que pateixen a Catalunya certes malalties immunoprevenibles que durant la infància eren habituals fa alguns anys.
Així, les vacunes han fet possible plantejar-se reptes com l'eradicació de la poliomielitis i del xarampió.
Amb tot, cal seguir vacunant i augmentant la cobertura de població immune per assolir l'objectiu de la desaparició d'aquestes malalties amb el compromís de tota la societat.
Precisament la Organització Mundial de la Salut (OMS) fa una crida a incrementar les cobertures per al bé comú en motiu de la commemoració, des d'avui i fins el 30 d'abril, de la Setmana Internacional de la Immunització, per a la qual ha escollit el lema 'Protegits col·lectivament - - '.
Enguany la Setmana se centra en subratllar la importància que té la vacunació en la prevenció de malalties i el paper de tothom, des dels professionals sanitaris fins a la població en general, en sumar esforços.
En concret, la campanya destaca que:
La vacunació es realitza de forma equitativa amb cobertura universal.
Les vacunes són efectives i segures i, per contrarestar la informació incorrecta que hi ha en moltes webs sobre la seguretat de les vacunes, s'ha creat una xarxa de webs amb informació validada: Vaccine safety.net.
Les vacunes eviten molts casos de malalties.
En aquest sentit, cada any a Catalunya s'eviten més de 33.000 entre les incloses en el calendari vacunal, segons s'observa en comparar les xifres de casos de malalties vacunables al començament de l'extensió dels programes de vacunació amb les xifres actuals:
A Catalunya, cada any es posen més de 3 milions de vacunes en aproximadament 1,5 milions de persones, en alguns dels més de 1.250 centres vacunals públics i privats.
El calendari de vacunacions actual de Catalunya, que es va implantar el juliol de 2016, inclou les vacunacions més adients per a la població de Catalunya durant tota la vida: des de la infància fins a l'edat adulta.
L'efectivitat de la majoria de les vacunes incloses en el calendari és molt alta, superior al 90%.
Totes han de passar per estudis clínics molt rigorosos abans de ser aprovades per les agències del medicament internacionals i/o estatals.
L'any 2015 va ser el primer any en què es va elaborar la Central de Resultats de salut pública, que es va centrar en les dades de les vacunes.
A la web de l' AQuAS estan disponibles les dades de 2015 i de 2016 per centre d'atenció primària, de vacunes lliurades i administrades, de cobertura de vacunació infantil i antigripal, de la incidència de malalties vacunables i sospites de reaccions adverses.
En aquest sentit, Catalunya és capdavantera en mostrar aquestes dades a la web
43 professionals de salut de tot el territori s'han format per poder realitzar diagnòstics qualitatius àgils i participatius.
Avui s'ha celebrat a l'edifici Salvany la última sessió del curs "Avaluació Ràpides i participatives d'entorns comunitaris: Rapid Appraisal", organitzat per l'Agencia de Salut Publica de Catalunya.
La formació, de 16 hores i acreditada amb 3 crèdits pel Consell Català de Formació Continuada de les Professions Sanitàries, ha estat facilitada pel Ruben David Fernandez, psicòleg expert en psicologia comunitària i processos comunitaris, membre de la cooperativa ETCS i professor associat al Departament de Psicologia Social de la Universitat de Barcelona i la Universitat de Girona.
La formació es va crear per donar resposta a la necessitat de donar d'eines als professionals de salut per a la realització de diagnòstics qualitatius àgils en el context de processos comunitaris que s'iniciaran a partir de la implementació de la Estratègia Nacional d'Atenció Primària i Comunitària (ENAPISC).
Els 43 assistents, professionals de l'atenció primària, la salut pública, tècnics de salut de CatSalut i del Departament de Salut, han aprés sobre els fonaments teòrics de les metodologies ràpides i participatives per recollir informació a partir de les percepcions de les persones, i també han practicat fent entrevistes semi estructurades, grups focals, metodologies com el foto veu i finalment com fer l'anàlisi de la informació recollida.
A partir d'aquí, tal com ha recomanat el Ruben David Fernandez, toca continuar amb l'aprenentatge a partir de fer.
El passat dia 10 de maig es va celebrar a Barcelona la IX Trobada del Programa d'Atenció Primària sense Fum, que enguany es va desenvolupar en el marc del congrés de la Societat Espanyola de Medicina Familiar i Comunitària.
Un centenar de professionals van poder assistir a aquest esdeveniment, que va revisar els primers 15 anys de trajectòria del Programa d'Atenció Primària sense Fum, una iniciativa conjunta de l'Agència de Salut Pública de Catalunya, la Societat Catalana de Medicina Familiar i Comunitària i l'Associació d'Infermeria Familiar i Comunitària de Catalunya.
Durant aquesta Trobada es van presentar també actualitzacions en matèria de tractament del tabaquisme des dels equips d'atenció primària de salut, es van poder discutir els riscos per a la salut de les cigarretes electròniques i els productes del tabac sense combustió, i es va revisar l'impacte de l'exposició al fum ambiental de tabac.
Joan Guix, secretari de Salut Pública del Departament de Salut, va clausurar la trobada agraint la participació als assistents i subratllant els progressos assolits en els 15 anys d'implantació del Programa d'Atenció Primària sense Fum, que han fet possible l'extensió de les activitats de prevenció i control del tabaquisme a tots els centres d'atenció primària de Catalunya, el desenvolupament d'una oferta molt important de formació continuada en l'abordatge del tabaquisme, la reducció de la prevalença de fumadors entre els professionals sanitaris i l'extensió de les activitats preventives al conjunt de la comunitat.
La importància d'incrementar el consum de llegums, hortalisses, fruites seques i fresques, una de les claus per guanyar en salut
S'inicien les primeres sessions de presentació de l'actualització de la guia "L'Alimentació saludable en l'etapa escolar a la Catalunya Central".
Manresa i Vic acullen aquestes presentacions
L'Agència de Salut Pública de Catalunya (ASPCAT) ha publicat l'actualització de la guia "L'alimentació saludable en l'etapa escolar a la Catalunya Central".
Les principals novetats que recull la guia per a l'etapa escolar de 3 a 12 anys són la disminució del consum d'aliments "poc saludables" com sucs, galetes, cereals d'esmorzar ensucrats i, en general, aliments altament processats i enriquits amb sucres; la reducció de carns vermelles i processades; l'increment del consum de llegums i aliments integrals; el reforç de la presència de làctics no ensucrats; la potenciació dels aliments estacionals i de proximitat; el respecte per la sensació de gana expressada per l'infant; la importància dels àpats en família; la participació de l'infant en el procés alimentari, tant a casa com en el menjador escolar, i la conscienciació de la necessitat de reduir el malbaratament alimentari.
Els documents, publicats inicialment durant l'any 2012, incorporen noves recomanacions basades en noves evidències i consensos sobre aspectes clau de l'alimentació infantil.
Durant els darrers cinc anys s'ha incrementat l'evidència tant de la necessitat de reduir la presència de determinats aliments poc saludables en l'alimentació dels infants com la importància d'incrementar, tant a casa com a l'entorn del menjador escolar, l'oferta de fruites senceres i no en forma de suc; hortalisses; llegums; fruites seques com ametlles, nous, avellanes..., i aliments integrals.
A més, durant aquest període s'ha comprovat la importància de l'acompanyament de l'àpat dels infants per la qual cosa s'ha treballat conjuntament amb entitats de l'àmbit del lleure i la pedagogia.
Aquest document sobre l'alimentació en l'etapa escolar ha estat revisat i consensuat per 32 professionals de la salut i l'educació en representació de 25 entitats (universitats, fundacions científiques, societats professionals, i els departaments de Salut, d'Ensenyament, i de Treball, Afers Socials i Famílies.
La guia s'adreça a famílies, escoles, associacions de mares i pares d'alumnes (AMPES) i responsables de l'organització del menjador escolar.
Ahir, al Palau Firal, de Manresa, i a la Sala Segimon Serrallonga de la UCC-UVIC, de Vic, es va presentar aquesta guia.
A ambdues sessions hi va haver professionals de tots els àmbits, els quals van ser força participatius.
La guia va tenir una gran acollida per part dels assistents.
Avui 16 de maig ha tingut lloc a Tarragona, el taller " Compartim bones pràctiques en promoció de la salut al Camp de Tarragona", organitzat conjuntament pel Servei Català de la Salut i l'Agència de Salut Pública de Catalunya (ASPCAT), i adreçat a professionals de l'atenció primària referents del Pla d'activitat física, esport i salut (PAFES).
L'objectiu principal de la jornada ha estat informar sobre les novetats del PAFES, compartir bones pràctiques de promoció de l'activitat física i fer xarxa entre els professionals implicats.
Durant la jornada s'han presentat els projectes EYTO i EYTO-Kids de la Universitat Rovira i Virgili, per part de les investigadores Lucia Tarro i Elisabeth Llauradó, el projecte Pas a Pas, de Reus, per part de la Roser Pedret i l'Àngels Vinuesa, la I Jornada esportiva de l'EAP Torredembarra per part dels referents Juan Muñoz i Teresa Lambea i l'experiència Afegim activitat= augmentem en salut!!, de l'EAP Vandellós-L'Hospitalet de l'Infant per part de la referent Marta Ocete.
A més, s'ha comptat amb la col·laboració del Dr.
Joaquim Guasch, metge de l'Esport de la Clínica Terres de l'Ebre de Tortosa, que ha donat eines als assistents per al consell i assessorament d'activitat física a pacients crònics complexes a les consultes de l'Atenció Primària.
En les seves paraules de benvinguda, el Sr.
Roger Pla, gerent de la Regió Sanitària, ha ressaltat la importància dels professionals de l'atenció primària en la promoció de l'activitat física i ha recordat que l'increment de l'activitat física de la població és un dels objectius del Pla de salut de Catalunya 2016-2020.
A la jornada han assistit 32 professionals de salut de les 33 ABS del Camp de Tarragona i de l'Agència de Salut Pública, els quals treballen conjuntament amb la resta dels agents locals per a la promoció de l'activitat física als seus municipis.
La pràctica d' activitat física de manera regular millora la salut i la qualitat de vida, alhora que suposa un factor protector per a diferents problemes de salut crònics (hipertensió, diabetis, dolors musculars...) i patologies (malalties de l'aparell circulatori i càncer, principalment), així com la salut mental.
A Catalunya 2 de cada 10 persones adultes tenen una vida sedentària i 2 de cada 10 infants passen més de 2 hores al dia en activitats d'oci sedentari.
L a jornada aplega a un centenar de professionals sanitaris, farmàcies i tècnics municipals
Pineda, amb el projecte "El tabac és cosa de tots" delimita àrees "lliures de fum" davant dels centres escolars.
En la Jornada s'ha parlat de les novetats de control en el tabaquisme, l'efectivitat de les teràpies, i com ajudar a deixar de fumar.
També s'ha abordat la maternitat infantil i el tabaquisme, i com protegir els més petits del fum.
L'objectiu és també sensibilitzar de la importància de no fumar, o en el cas dels fumadors, poder oferir eines per abandonar l'hàbit del tabac.
El Secretari de Salut Pública de la Generalitat, Joan Guix, i l'alcalde de Pineda, Xavier Amor, han presidit la taula inaugural de les jornades.
Per Amor, "els municipis poden afavorir la promoció de la salut", "s'ha de treballar vetllant per l'espai públic per fomentar també els hàbits saludables".
Guix ha destacat la feina que s'està fent a Pineda en la prevenció i l'acció contra el tabaquisme i anima a demanar ajuda a l'ambulatori per deixar de fumar.
En la taula inaugural també han participat Guillermo Bagaria del Col·legi de Farmacèutics i l'Adjunt a la Direcció d'Atenció Primària de IAS-ICS Girona, Esteve Avellana.
Des de la taula inaugural han reconegut la tasca de l'Àrea Bàsica de Salut i la implicació del regidor de salut, Santiago Macip, en l'organització de la Jornada i de la campanya "La Salut Som Tots".
En la jornada s'han fet quatre taules informatives, a càrrec dels professionals sanitaris, encapçalats per la directora de l'Àrea Bàsica de Salut de pineda, Adriana Ramos i la Subdirectora de Promoció de la Salut de la Generalitat, Carmen Cabezas.
A més dels ponents del CAP de Pineda, han participat professionals del Servei Català de la Salut, l'Hospital de Sant Pau de Barcelona, Atenció Primària de Barcelona Ciutat, Farmàcia Comunitària de Girona i el col·legi de Farmacèutics.
La Salut Som Tots «El Tabac és Cosa de Tots», és una de les moltes activitats plantejades dins de la campanya comunitària genèrica de Salut, «La Salut Som Tots» a càrrec de l'Ajuntament de Pineda de Mar, de la mà de la Regidoria de Salut Pública, l'Àrea Bàsica de Salut, l'Agència de Salut Pública de Catalunya i el col·legi de Farmacèutics de Barcelona.
Té com a objectiu sensibilitzar i promoure la salut, entenent aquesta com el benestar físic, mental i social dels nostres veïns i veïnes en l ́àmbit comunitari.
La campanya s'ha estructurat en cinc projectes principals: Dia Mundial de la Salut; Prescripció Social o Recomanació d'actius; Petits lectors; la setmana de la Gent Gran i Pineda sense Fums 2018.
Aquests establiments turístics oferiran fruita fresca en tots els àpats i a la seva recepció
El Departament de Salut ha prioritzat la prevenció i promoció de la salut mental, la lluita contra l'estigma i el suport a les famílies.
El Codi risc de suïcidi, pioner a l'Estat, pretén disminuir la mortalitat per suïcidi i millorar la detecció precoç de les situacions de risc amb el treball de, fins ara, més de 900 professionals i prop de 90 centres sanitaris
El Servei Regional a les Terres de l'Ebre de l'Agència de Salut Pública de Catalunya atorga els distintius als establiments adherits
La iniciativa forma part del Pla Interdepartamental de Salut Pública (PINSAP) del Govern de la Generalitat.
El web l'han creat conjuntament el Departament de Salut, l'Ajuntament de Barcelona i l'entitat Sida Studi
L'Hospital Sagrat Cor de Martorell és el primer centre assistencial de Martorell que acredita el seu menjador laboral
L'Institut Català d'Oncologia (ICO) ha estat designat formalment centre col·laborador de l'OMS (Organització Mundial de la Salut) per al control del tabac
Campanya pionera a l'Estat que promociona i identifica establiments que ofereixen racions de fruita fresca a punt per a consumir
El conseller de Salut ha presidit aquest migdia la signatura de l'Acord entre el Departament de Salut, CatSalut i entitats proveïdores del projecte.
Ruiz: "L'acord d'avui posa en solfa el reconeixement del programa"
Els professionals promouran hàbits saludables per prevenir malalties i millorar les condicions de vida dels pacient
Ara ja són 71 els centres hospitalaris de Catalunya que disposen d'aquest distintiu, que lliura l'Agència de Salut Pública de Catalunya
Amb aquest acte es dóna el tret de sortida del programa "Aquí sí.
Fruita i salut" a la Catalunya Central, que ja està implantat a altres llocs de Catalunya
Es duu a terme, a la Universitat de Girona, un acte sobre "Salut a totes les polítiques" amb la presència d'Ilona Kickbusch
Es va fer entrega d'un guardó a l'Agència de Salut Pública de Catalunya, concretament a l'estratègia PAAS (Pla Integral de Promoció de la Salut a través de l'Activitat Física i l'Alimentació Saludable)
Amb l'acreditació de l'Hospital Asepeyo Sant Cugat són ja 70 els centres hospitalaris de Catalunya que disposen del distintiu AMED
El secretari de Salut Pública, Antoni Mateu, va fer balanç del primer any d'aplicació del Pla Interdepartamental de salut pública (PINSAP) de la Generalitat de Catalunya
Antoni Mateu, secretari de Salut Pública ha presentat el PINSAP en el seminari d'àmbit europeu "Qualitat de l'aire, soroll i efectes sobre la salut en aglomeracions urbanes "emmarcat dins les accions del Pla de millora de la qualitat de l'aire horitzó 2020 coincidint amb el dia Mundial del Medi Ambient
Els científics apunten que les cigarretes fetes a mà són més perjudicials i menys naturals i que els seus fumadors tenen menys intenció de deixar el tabac
Un debat amb diferents professionals per valorar, des d'una visió interdisciplinària, els principals factors que incideixen en la salut, les condicions i els estils de vida dels infants i dels joves.
D'aquesta manera vol ajudar a aconseguir un dels propòsits més importants per a la salut quan comença un any nou
Els indicadors de salut a Catalunya resisteixen l'impacte de la crisi econòmica.
L'esperança de vida amb bona salut augmenta i la mortalitat continua baixant.
Els espais identificats amb aquest segell ofereixen diàriament a Catalunya menús basats en la dieta mediterrània a més de 67.000 persones.
L'increment de l'activitat física de la població és un dels objectius del Pla de salut de Catalunya 2016-2020.
La reducció de dosis disponibles només afecta les vacunes de recordatori als 6 anys, l'endarreriment de la qual no suposa un risc per una persona prèviament protegida.
Es calcula que a Catalunya hi ha 33.600 persones infectades, que una quarta part no ho saben i que gairebé la meitat es diagnostiquen massa tard
Més de 1.400 comensals diaris gaudeixen de menús mediterranis en establiments acreditats amb la certificació AMED a les Terres de l'Ebre.
Les tres iniciatives de la conselleria premiades són l'app iVacunes, l'acord per a la participació dels metges en la gestió dels centres i un projecte sobre educació sanitària a través de la comunicació audiovisual.
Investigadors del Centre de Recerca en Epidemiologia Ambiental (CREAL) i de l'Institut de Salut Global de Barcelona (ISGlobal) han constatat que a les zones amb una major quantitat d'espais verds hi ha un risc menor de mortalitat, principalment per malalties cardiovasculars.
Reconeix que Catalunya compti amb una Xarxa de Centres i Serveis d'atenció de les drogodependències referent a Europa
La CAMFiC -a través del grup APOC i la Xarxa AUPA- va convocar dos premis per a projectes de salut comunitària amb l'objectiu de promoure la salut comunitària en l'àmbit de l'Atenció Primària i recordar la figura del metge Albert Ramos.
El conseller de Salut, Boi Ruiz, ha inaugurat a CosmoCaixa el Congrés presentant el Pla Interdepartamental de Salut Pública (PINSAP) i els resultats del seu primer any d'implementació
La mesura contribuiria a reduir la incorporació al tabaquisme de joves i adolescents i compta amb el suport del Comité Nacional per a la Prevenció del Tabaquisme i les societats científiques
També és el primer centre universitari de Girona que s'adhereix al projecte Aquí Sí-Fruita i Salut de l'Agència de Salut Pública de Catalunya
Fruita i Salut és pionera a l'Estat en promocionar i identificar establiments que ofereixen racions de fruita fresca a punt per a consumir.
El consum habitual d'aquest aliment redueix el risc de patir afectacions coronàries i pot prevenir el sobrepès i la diabetis